
 21.2.2022
 BG
 Официален вестник на Европейския съюз
 L 40/10
 РЕГЛАМЕНТ ЗА ИЗПЪЛНЕНИЕ (ЕС) 2022/239 НА СЪВЕТА
 от 21 февруари 2022 година
 за прилагане на Регламент (ЕС) No 401/2013 относно ограничителни мерки с оглед на положението в Мианмар/Бирма
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 401/2013 на Съвета от 2 май 2013 г. относно ограничителни мерки с оглед на положението в Мианмар/Бирма и за отмяна на Регламент (ЕО) No 194/2008 (1), и по-специално член 4и от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 2 май 2013 г. Съветът прие Регламент (ЕС) No 401/2013.
 (2)
 На 1 февруари 2022 г., една година след военния преврат в Мианмар/Бирма, върховният представител на Съюза по въпросите на външните работи и политиката на сигурност излезе с декларация от името на Съюза, в която осъди преврата и тежките нарушения на правата на човека от въоръжените сили на Мианмар (Tatmadaw) и призова за търсене на пълна отговорност от ръководителите на преврата, както и от извършителите на насилие и нарушения на правата на човека. При липсата на бърз напредък, що се отнася до положението в Мианмар/Бирма, Съюзът изрази готовност да приеме допълнителни ограничителни мерки срещу лицата, отговорни за подкопаването на демокрацията и за тежките нарушения на човешките права в Мианмар/Бирма.
 (3)
 Предвид продължаващото тежко положение в Мианмар/Бирма в списъка на подлежащите на ограничителни мерки физически и юридически лица, образувания и органи, който се съдържа в приложение IV към Регламент (ЕС) No 401/2013, следва да бъдат включени 22 лица и четири образувания.
 (4)
 Поради това Регламент (ЕС) No 401/2013 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IV към Регламент (ЕС) No 401/2013 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 февруари 2022 година.
 За Съвета
 Председател
 J. BORRELL FONTELLES
 (1) ОВ L 121, 3.5.2013 г., стр. 1.
 ПРИЛОЖЕНИЕ
 Приложение IV към Регламент (ЕС) No 401/2013 се изменя, както следва:
 1)
 Следните вписвания се добавят в списъка в раздел „А. Физически лица, посочени в член 4а“:
 Име
 Идентификационна информация
 Основания
 Дата на включване в списъка
 „44.
 Aung Naing Oo
 Гражданство: Мианмар/Бирма;
 Дата на раждане: 13 октомври 1962 г.;
 Място на раждане: Kyaukse, Mandalay, Мианмар/Бирма;
 Пол: мъжки;
 Адрес: L 103, Kenyeikthar Lane 6, FMI city, Yangon, Myanmar/Burma;
 Номер на паспорт: DM002656
 Национален идентификационен номер: 7/PaKhaNa (Naing) 13345
 Aung Naing Oo е министър на инвестициите и външноикономическите отношения от 2 февруари 2021 г. Назначен е от ръководения от главнокомандващия Min Aung Hlaing Държавен административен съвет (ДАС), който от 2 февруари 2021 г. е поел законодателните, изпълнителните и съдебните правомощия на държавата.
 В качеството си на министър в правителството е част от военния режим, иззел властта по време на военен преврат и